Membri tal-Kungress Amerikan talbu lill-President Obama jagħmel sanzjonijiet immedjati kontra r-Russja u joffri għajnuna ta’ emerġenza lill-Ukrajna hekk kif it-tensjoni fl-Ewropa tal-Lvant qed tkompli tikber. It-talba saret jum wara li l-President Obama qal Russja jiffaċċjaw “riperkussjonijiet”jekk jintervjenu militarment fl-Ukrajna. Is-Senatur John McCain qal il-president jeħtieġ li jispjega x’inhuma r-riperkussjonijiet u jimponihom immedjatament. Fost l-aktar sejħiet b’saħħithom  kien hemm li jintbagħtu s-Segretarju tal-Istat John Kerry u s-Segretarju għad-Difiża Chuck Hagel li Kiev bħala turija ta’ solidarjetà, li uffiċjali Russi milli ma jitħallewx jidħlu l-Istati Uniti, li  tisejjaħ laqgħa ta’ emerġenza tan-NATO, u li r-Repubblika ta’ Ġorġja tiġi aċċettata membru tal-Allejanza Atlantika. F’telefonata ta’ siegħa u nofs mal-President Putin, Obama wissa li r-Russja tiffaċċja “iżolament politiku u ekonomiku akbar” jekk tinvadi l-Ukrajna. Huwa hedded li jibbojkottja s-summit li jmiss tal-Grupp ta’ l-aktar tmien nazzjonijiet ekonomianent b’saħħithom fid-dinja (l-G8) li se jsir f’Sochi f’Ġunju. Obama għamel it-telefonata wara li s-Senat Russu awtorizza unanimament l-użu tal-qawwiet militari fl-Ukrajna. Putin qal li jinsisti għal azzjoni militari “biex tiġi lura għan-normal is-sitwazzjoni soċjo-politika” li, fil-fehma tiegħu, thedded “il- ħajja taċ-ċittadini Russi”. Skond l -awtoritajiet Russi, xi 143,000 Ukreni se jieħu kenn fir-Russja biex jeħilsu minn dawk li sejħu “ir-radikali li ħatfu l-poter fi Kiev”. Iltaqgħu wkoll in-Nazzjonijiet Uniti Maqgħuda f’sessjoni ta’ emerġenza wara ta;bat al-Ingilterra. L-ambaxxatur tal-Ukrajna, Yuriy Sergeyev, qal li mal-15,000 truppi Russi kienu fil-Krimea. Is-Segretarju Ġenerali tan-NM, Ban Ki-moon, f’telefonata, ħeġġeġ lill-President Putin biex “jibda urġentement djalogu dirett mal-awtoritajiet” fi Kiev. L-ambaxxatur Amerikan Samantha Power qalet li s-sitwazzjoni fl-Ukrajna hija “perikoluż u destabilizzanti”.  Power u membri oħra tal-Kunsill talbu jintbagħtu osservaturi internazzjonali għall-Ukrajna malajr kemm jista’ jkun biex jeażsaminaw is-sitwazzjoni mill-qrib. Il-gvern tal-Ukrajna poġġa l-armata fuq alert – twissija lir-Russja li lesti għall-gwerra – u talab lill-Unjoni Ewropea, lill-istati Uniti u lin-NATO biex iqisu l-għażliet kollha possibbli biex jipproteġu l-integrità territorjali tal-pajjiż . Fir-reġjunil-oħra tax-xlokk tal-Ukrajna, li wkoll huma kulturalment u lingwistikament eqreb lejn ir-Russja, ukoll qed tiżdied it-tensjoni hekk kif il-parlament u bini ieħor tal-gvern reġjonali f’Kharkiv u Donetsk inħatfu minn irġiel armati pro-Russi. Skond is-sit online Tizhden.ua , grupp ta’ ġurnalisti investigattivi jistmaw li hemm 28,000 suldat Russi fil-Krimea, kważi ħames darbiet dak stmat mill-awtoritajiet Ukreni l-ġodda . Mijiet ta’ rġiel armati mblukkaw il-parlament u l-bini tal-gvern kif ukoll l-ajruporti ta’ Simferopol u Belbek, ħdejn il-Krimea. Il-gvern Russu ċaħad li dawk li okkupaw il-bini kienu suldati Russi iżda osservaturi jaħsbu li huma aġenti tal-GRU, l-organizzazzjoni militari Russa ta’ spjunaġġ li hija meqjusa bħala waħda “qawwija u misterjuża”.